Diari Oficial de la Generalitat Valenciana


Sumari del DOGV 2260, del 05-05-1994 (1994/831315)

ORDRE de 12 d'abril de 1994, de la Conselleria de Sanitat i Consum, per la qual es deleguen atribucions en matèria econòmica i pressupostaria en diversos òrgans de la Conselleria i de les institucions sanitàries dependents d'aquesta.
-----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/04/12/(1)/dof/vci/html**

### Dades del document

Número de DOGV
:   2260

Data del DOGV
:   05-05-1994

Secció del DOGV
:   DISPOSICIONS GENERALS

Número del document
:   1994/831315


Data del document
:   12-04-1994

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

ORDRE de 12 d'abril de 1994, de la Conselleria de Sanitat i Consum, per la qual es deleguen atribucions en matèria econòmica i pressupostària en diversos òrgans de la conselleria i de les institucions sanitàries dependents d'aquesta. [94/2708]  
L'entrada en vigència de la Llei de Pressupostos de la Generalitat Valenciana per a 1994, que estableix la desaparició com a organisme autònom del Servei Valencià de Salut, i la consegüent publicació del Decret 37/1994, de 21 de febrer, per la qual s'aprova el Reglament Orgànic i Funcional de la Conselleria de Sanitat i Consum, hi ha suposat una important reorganització administrativa.  
D'altra banda, l'experiència de gestió, acumulada des de la promulgació de l'Ordre de 28 de novembre de 1991, i l'Ordre de 2 de març de 1993, que regulaven les facultats delegades fins la data, aconsellen l'establiment de les noves delegacions que aquesta norma contenen.  
D'acord amb les darreres, i a l'empara del que disposa l'article 68 de la Llei 5/83, de 30 de desembre, de Govern Valencià i en l'apartat {REF j} de l'article cinquè del Decret 37/1994, de 21 de febrer, del Govern Valencià, considere convenient de fer ús de la facultat de delegació, i per tant,  
ORDENE:  
Article primer  
U. Les facultats referides a despeses de capítol I (despeses de personal), incloses les diferents variants que hagen de practicar-se en les nòmines corresponents -una vegada autoritzades, segons les oportunes actuacions i resolucions administratives dictades pels òrgans competents- es deleguen en els òrgans següents:  
a) De manera mancomunada en els gerents d'institucions sanitàries i en els directors de gestió administrativa, les competències corresponents al personal adscrit als respectius centres, inclòs el Centre de Transfusió de la Comunitat Valenciana.  
En cas que no existesca la figura del gerent, s'entendrà que a efectes i segons el cas, serà el director de la institució sanitària, el director d'atenció primària, o el director de salut pública.  
b) En els directors territorials de la Conselleria i, en el seu cas, en els gerents d'àrees de salut, les relatives al personal de les seues direccions territorials o serveis propis de les àrees, així com del personal de quota i dels funcionaris tècnics de l'Estat al servei de la sanitat local, metges, practicants i llevadores, en tant no s'integren en equips d'atenció primària, sempre que pertanyen als seus respectius àmbits territorials.  
c) En el director general de Règim Econòmic, les corresponents al personal dels serveis centrals de la conselleria, així com del Centre de Procés de Dades, i en general aquelles que es tramiten des dels serveis centrals qualsevol que siga el seu origen.  
Dos. En les delegacions es troben implícites totes aquelles que són necessàries per a l'autorització, disposició, obligació i proposta de pagament, relatives a les despeses a què facen referència; no obstant això, les facultats per a l'autorització, disposició, obligació i proposta de pagaments relatives a les nòmines i càrregues socials que es confeccionen en el Centre de Procés de Dades correspondran al director general de Règim Econòmic.  
Article segon  
U. Les facultats referides a despeses dels capítols II (despeses corrents) i VI (inversions reals) es deleguen en els següents òrgans:  
a) De manera mancomunada en els gerents d'institucions sanitàries i en els directors de gestió administrativa, les corresponents a expedients i contractes que s'originen en els centres de gestió que directament en depenen, inclòs el Centre de Transfusió de la Comunitat Valenciana, sempre que facen referència a despeses dels programes pressupostaris següents i no excedesquen de les quantitats màximes que tot seguit s'esmenten:   
- Programa 412.21 {REF Atenció Primària}: fins a 10 milions.  
- Programa 412.22 {REF Assistència especialitzada}: fins a 50 milions.  
- Programa 412.25 {REF Administració}: fins a 10 milions.  
- Programa 412.26 {REF Personal resident}: fins a 10 milions.  
- Programa 412.10 {REF Centres integrats de Salut Pública}: fins a 10 milions.  
En cas que no existesca la figura del gerent, s'entendrà a l'efecte, i segons el cas, el director de la institució sanitària, el director d'atenció primària o el director de salut pública, respecte dels seus centres i dels seus programes pressupostaris.  
Las delegacions citades en aquest apartat s'estenen als gerents d'àrea de salut que corresponen, respecte dels centres compresos en l'àmbit territorial administratiu de la seua competència, si decideixen exercir aquestes facultats.  
b) En els directors territorials de la Conselleria i gerents d'àrees de salut respecte dels seus centres de gestió, independentment del programa pressupostari, per a despeses que no excedesquen de 50 milions de pessetes.  
c) En el cap del Servei de Procés de Dades respecte de les despeses del Centre de Procés de Dades, fins una quantitat màxima de 10 milions de pessetes.  
d) En el coordinador de l'Institut Valencià d'Estudis en Salut Pública respecte de les despeses de l'esmentada unitat, fins una quantitat màxima de 10 milions de pessetes.  
e) En el secretari general i en els directors generals de la conselleria els correspondents a expedients i contractes de serveis centrals que s'hi originen, sempre que facen referència a despeses dels programes pressupostaris que orgànicament els corresponen i no excedesquen de 10 milions de pessetes.  
f) En el director general del Servei Valencià de Salut els corresponents a concerts sanitaris del programa 412.24 {REF Prestacions Externes}, sense límit en la seua quantitat.  
g) En el director general de Règim Econòmic els correspondents a expedients i contractes per imports superiors als esmentats en els punts a) al f) d'aquest apartat, aisí com els compresos en els dits punts si decideix exercir aquesta facultat, independentment de la seua quantitat i programa pressupostari.  
Dos. S'exclouen de les darreres delegacions les relatives a contractes de gestió de serveis públics, que es deleguen exclusivament en el director general de Règim Econòmic.  
Tres. A efectes del que es preveu en el punt a) de l'apartat U d'aquest article, s'entendrà la delegació de la següent forma per als centres que s'hi esmenten.  
a) Per a l'Hospital General de Castelló i l'hospital de la Magdalena, es delega l'òrgan de contractació de l'Hospital General de Castelló.  
b) Per a l'Hospital Clínic Universitari i l'hospital de la Malva-rosa, es delega l'òrgan de contractació de l'Hospital Clínic Universitari.  
c) Per a l'hospital Arnau de Vilanova i l'hospital Dr. Moliner, es delega l'òrgan de contractació de l'hospital Arnau de Vilanova.  
d) Per a l'hospital Lluís Alcanyís i l'hospital d'Ontinyent, es delega l'òrgan de contractació de l'hospital Lluís Alcanyís.  
e) Per a l'hospital general d'Alacant i l'hospital de San Vicent del Raspeig, es delega l'òrgan de contractació de l'Hospital General d'Alacant.  
Quatre. En la delegació de facultats es troben implícites totes aquelles que siguen necessàries per a l'autorització, disposició, obligació i proposta de pagament relatives a les despeses a què es refereixen, així com totes les atribucions que la legislació vigent sobre contractació administrativa d'obres, serveis i subministraments assigna l'òrgan de contractació.  
Cinc. En cas d'expedients i contractes, fins i tot els de gestió de serveis públics, que es facen amb càrrec a crèdits de centres de gestió, on actue com a òrgan de contractació el director general de Règim Econòmic, es faculta l'òrgan delegat en virtut dels apartats a) al c) de l'apartat u d'aquest article, perquè autoritze les propostes comptables que corresponguen i controle l'execució del contracte.  
Sis. En cas de concerts sanitaris que es facen amb càrrec a crèdits de centres de gestió, una vegada l'òrgan competent per contractar haja exercit les seues competències d'autorització i formalització del concert, les facultats d'execució de la despesa queda delegada en l'òrgan que corresponga dels apartats a) o b).  
Set. Les autoritzacions d'indemnitzacions per raó de servei, tant en l'aspecte administratiu com econòmic, s'entendran delegades en els òrgans previstos per a despeses de capítol II, excepte l'autorització de comissions de serveis que s'hagen de fer fora del territori nacional que es deleguen en el director general del Servei Valencià de Salut i en el director general de Salut Pública, en el cas de personal d'institucions sanitàries sota la seua dependència respectivament i en el secretari general per a la resta de personal de la conselleria.  
Article tercer  
U. Les facultats referides a despeses dels capítols IV (transferències corrents) i VII (transferències de capital) es deleguen en els següents òrgan:  
a) En els directors territorials de la conselleria i, en el seu cas, en els gerents de les àrees de salut, les despeses referides al seu àmbit territorial, relatius a reintegraments de despeses per assistència sanitària, ajudes de pròtesis i vehicles d'invàlids i ajudes per desplaçaments de malalts i familiars recollides en el programa 412.24 {REF Prestacions externes}, fins una quantitat màxima de 500.000 pessetes.  
b) En el director general del Servei Valencià de Salut, les despeses per import superior a l'expressat en l'apartat anterior, així com, si decidira exercir aquesta facultat, qualsevol despesa de l'esmentada natura independentment de la seua quantitat.  
c) En el director general de Règim Econòmic les corresponents a despeses corrents i de capital, sense límit en la seua quantitat, de qualsevol programa pressupostari de la conselleria, excepte dels referits a prestacions externes.  
Dos. En la delegació de facultats regulades en aquest article es troben incloses totes les competències necessàries per a l'autorització, disposició, obligació i proposta de pagament de les despeses a què es refereixen  
Article quart  
Es delega el director general de Règim Econòmic per a la proposta i aprovació, en el seu cas, d'expedients de modificació de crèdits de la Conselleria de Sanitat i Consum, dins dels límits legals i pressupostaris que corresponguen a la conselleria.  
Article cinquè  
En les resolucions i actes que s'adopten en virtut del que preveu aquesta ordre es farà constar expressament que es dicten fent ús de facultats delegades, i es consideraran a tots els efectes dictades per l'òrgan que delega.  
Article sisè  
Les delegacions de competències aprovades mitjançant aquesta ordre s'entenen sense perjudici de les facultats de l'òrgan delegant per avocar el coneixement i resolució de tants assumptes estime oportuns, i es podrà anul·lar la delegació en qualsevol moment, d'acord amb que estableix l'article 68.5 de la Llei de Govern Valencià.  
Article setè  
En cas de vacant dels òrgans en què es facen les delegacions, la suplència serà exercida pels òrgans següents: pels directors mèdics d'institucions sanitàries respecte dels gerents; pels secretaris territorials respecte dels directors territorials i pels secretaris d'àrea, respecte dels gerents d'àrea.  
En cas de vacant, absència o malaltia, la suplència en la delegació a favor del director general de Règim Econòmic serà exercida pel director per a la Gestió d'Infrastructura, Subministraments i Hostaleria.  
DISPOSICIÓ ADDICIONAL  
S'autoritza el director general de Règim Econòmic perquè dicte les instruccions necessàries per a l'aplicació d'aquesta ordre.  
DISPOSICIÓ TRANSITÒRIA  
En el cas de centres en què es mantinga la figura de director de Gestió i Serveis Generals, s'entendran referides a aquests les delegacions previstes en aquesta ordre a favor dels directors de gestió administrativa.  
DISPOSICIÓ DEROGATÒRIA  
Queden derogades totes aquelles normes d'igual o inferior rang que s'oposen a aquesta i, en particular l'Ordre de 28 de novembre de 1991, de la Conselleria de Sanitat i Consum, l'Ordre de 2 de març de 1993, de la Conselleria de Sanitat i Consum, i l'Ordre de 3 de juliol de 1993, de la Conselleria de Sanitat i Consum.  
DISPOSICIÓ FINAL  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 12 d'abril de 1994  
El conseller de Sanitat i Consum,  
JOAQUÍN COLOMER SALA


Còpia Permalink ELI